pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันนโยบายขยายตลาดแรงงานในต่างประเทศ เน้นการเจรจาข้อตกลงจัดส่งแรงงานภาคเกษตรตามฤดูกาลร่วมกับเมืองท้องถิ่นของสาธารณรัฐเกาหลี
วันอังคารที่ 27 มิถุนายน 2566
27/06/2566
โฆษกรัฐบาลเผย นายกฯ ผลักดันนโยบายขยายตลาดแรงงานในต่างประเทศ เน้นการเจรจาข้อตกลงจัดส่งแรงงานภาคเกษตรตามฤดูกาลร่วมกับเมืองท้องถิ่นของสาธารณรัฐเกาหลี
ขยายโอกาสการทํางานของแรงงานไทยในประเภทวีซ่า E-8 (เกษตรตามฤดูกาล)
วันนี้ (วันที่ 27 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณกระทรวงแรงงานที่ดําเนินการตามแนวนโยบายของรัฐบาล โดยได้หาลู่ทางขยายตลาดแรงงานในต่างประเทศให้มากขึ้น ซึ่งในวันที่ 26 - 28 มิถุนายน 2566 จะเจรจาและลงนามในบันทึกความเข้าใจด้านการจัดส่งแรงงานภาคเกษตรตามฤดูกาล ร่วมกับเมืองท้องถิ่นของสาธารณรัฐเกาหลี เพื่อขยายตลาดแรงงานวีซ่าชนิด E-8 หรือ แรงงานตามฤดูกาล
โฆษกประจําสํานักนายกรัฐมนตรี กล่าวว่า การลงนามบันทึกความเข้าใจในครั้งนี้ จะส่งผลให้แรงงานไทยสามารถไปทํางานที่สาธารณรัฐเกาหลีได้ง่ายขึ้น และได้รับข้อยกเว้นบางประการสําหรับวีซ่าระยะสั้น เช่น ไม่ต้องทดสอบภาษาเกาหลี และกรมการจัดหางานไทยทําหน้าที่โดยตรง ตั้งแต่รับสมัคร คัดเลือก รวมถึงการจัดส่งแรงงานตามฤดูกาล ทําให้ไม่เสียค่าใช้จ่ายในการดําเนินการเพิ่มเติมนอกจากค่าจัดส่งแรงงานพื้นฐาน ซึ่งคาดว่าการขยายตลาดแรงงานไทยไปยังสาธารณรัฐเกาหลีในครั้งนี้ จะช่วยเพิ่มโอกาสให้แรงงานไทยสามารถไปทํางานที่สาธารณรัฐเกาหลีได้อย่างถูกกฎหมายมากขึ้น ลดปัญหาการว่างงานตามฤดูกาลในประเทศไทย จากที่ผ่านมาทางรัฐบาลไทยและรัฐบาลสาธารณรัฐเกาหลี ได้เจรจาเพื่อขยายตลาดแรงงานอย่างต่อเนื่อง และประสบความสําเร็จในการเปิดตลาดแรงงานกับสมาคมอู่ต่อเรือของสาธารณรัฐเกาหลี โดยจัดส่งแรงงานไทยไปทํางานด้วยวีซ่า E-7 (วีซ่าทักษะฝืมือ)
ทั้งสองฝ่ายได้ร่วมกันกําหนดให้องค์กรปกครองส่วนท้องถิ่นของสาธารณรัฐเกาหลี จํานวน 1 อําเภอ เป็นอําเภอนําร่องในการลงนามในบันทึกข้อตกลงจัดส่งแรงงานภาคเกษตรตามฤดูกาล โดยแรงงานไทยต้องมีคุณสมบัติเบื้องต้นคือ สัญชาติไทย อายุ 25 – 45 ปี และขึ้นทะเบียนเป็นเกษตรกรหรือมีประสบการณ์งานเกษตร 1 ปีขึ้นไป โดยกรมการจัดหางานจะแจ้งรายละเอียดและเงื่อนไขอื่น ๆ หลังจากมีการลงนาม MOU ร่วมกับทางการสาธารณรัฐเกาหลีในวันที่ 26 มิถุนายน 2566 ต่อไป ทั้งนี้ ผู้ที่สนใจสามารถติดตามข่าวสารจากกรมการจัดหางานได้ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือสายด่วนกระทรวงแรงงาน โทร. 1506 กด 2 กรมการจัดหางาน
“นายกรัฐมนตรี เชื่อมั่นในทักษะฝีมือของแรงงานไทย และต้องการปกป้องดูแลให้เดินทางไปทํางานต่างประเทศอย่างถูกกฎหมายได้รับการคุ้มครอง จึงได้ผลักดันนโยบายในการขยายตลาดแรงงานในต่างประเทศมากขึ้น ในหลากหลายประเทศ และประเภทงาน เพื่อเพิ่มโอกาสให้แรงงานไทย ได้พัฒนาทักษะฝีมือ มีงานทําที่เหมาะสม และได้พัฒนามีชีวิตความเป็นอยู่เพื่อตนเองและครอบครัว” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมการจัดการประชุมผู้ประกอบการชาวจีนโลก ครั้งที่ 16 ประสบผลสำเร็จ ตอกย้ำความสัมพันธ์ทางการค้า ไทย-จีน ที่แนบแน่น ไทยประกาศจุดแข็งสำหรับนักลงทุนจีน
วันอังคารที่ 27 มิถุนายน 2566
27/06/2566
​โฆษกรัฐบาลเผย นายกฯ ชื่นชมการจัดการประชุมผู้ประกอบการชาวจีนโลก ครั้งที่ 16 ประสบผลสําเร็จ ตอกย้ําความสัมพันธ์ทางการค้า ไทย-จีน ที่แนบแน่น ไทยประกาศจุดแข็งสําหรับนักลงทุนจีน
​โฆษกรัฐบาลเผย นายกฯ ชื่นชมการจัดการประชุมผู้ประกอบการชาวจีนโลก ครั้งที่ 16 ประสบผลสําเร็จ ตอกย้ําความสัมพันธ์ทางการค้า ไทย-จีน ที่แนบแน่น ไทยประกาศจุดแข็งสําหรับนักลงทุนจีน เชื่อมั่นดึงเงินลงทุนมหาศาลเข้าประเทศ
วันนี้ (27 มิถุนายน 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการจัดการประชุมผู้ประกอบการชาวจีนโลก ครั้งที่ 16 (The 16th World Chinese Entrepreneurs Convention : WCEC) จัดขึ้นได้อย่างยิ่งใหญ่ มีนักธุรกิจเชื้อสายจีนและนักธุรกิจชาวจีนโพ้นทะเลจากทั่วโลกกว่า 4,000 คน จาก 50 ประเทศทั่วโลก เชื่อมั่นเป็นโอกาสสําคัญต่อยอดเชื่อมโยงเครือข่าย แลกเปลี่ยนข้อมูล และโอกาสทางธุรกิจ
โฆษกประจําสํานักนายกรัฐมนตรีกล่าวว่า การประชุม WCEC ครั้งนี้ นับเป็นช่องทางสําคัญที่นักธุรกิจชาวจีนจะได้รับทราบพัฒนาการทางเศรษฐกิจของไทย และโอกาสในการลงทุนในปัจจุบัน ซึ่งรัฐบาลไทยโดยกระทรวงพาณิชย์มุ่งขยายความสัมพันธ์ทางเศรษฐกิจเพื่อประโยชน์ร่วมกันของทั้งสองประเทศมาอย่างต่อเนื่อง ซึ่งรวมถึงการขยายความร่วมมือในมิติต่าง ๆ สอดคล้องกับข้อริเริ่ม Belt and Road จัดทํา mini FTA ซึ่งปัจจุบันกระทรวงพาณิชย์ลงนาม 3 ฉบับลงนามกับจีน ประกอบด้วย 1. มณฑลไห่หนาน 2. มณฑลกานซู่ และ 3.เมืองเซินเจิ้น และในเดือนสิงหาคมจะลงนามเพิ่มกับมณฑลยูนนานของจีนต่อไป ซึ่งจะเป็นส่วนช่วยเพิ่มมูลค่าการค้าระหว่างกันได้มหาศาลในอนาคต
โอกาสนี้ สํานักงานคณะกรรมการส่งเสริมการลงทุน (BOI) ได้ร่วมเสวนาเกี่ยวกับภาวะเศรษฐกิจและการลงทุนของประเทศไทยในงานดังกล่าว โดยได้หยิบยกจุดแข็งของประเทศไทยเพื่อดึงดูดการลงทุนจากจีน ทั้งความได้เปรียบเรื่องจุดศูนย์กลางของภูมิภาค มีความพร้อมทางโครงสร้างพื้นฐาน โดยเฉพาะเขตเศรษฐกิจพิเศษภาคตะวันออก (EEC) มีห่วงโซ่อุปทานที่ครบวงจรในอุตสาหกรรมยานยนต์และอิเล็กทรอนิกส์ มีบุคลากรและสภาพแวดล้อมที่เอื้อต่อการลงทุน มีมาตรการและสิทธิประโยชน์ทางภาษีที่จูงใจนักลงทุน รวมถึงมีความสัมพันธ์ที่ดีต่อทุกประเทศ ปลอดภัยจากความขัดแย้งและภัยพิบัติ โดยข้อมูลจากหอการค้าไทย-จีน ยังพบว่า นักลงทุนจีนให้ความสนใจลงทุนในไทย โดยเฉพาะยานยนต์ไฟฟ้า (EV) คาดว่าช่วงจัดงานมีเงินสะพัดเศรษฐกิจไทย 500 ล้านบาท และมีเป้าหมายดึงต่างชาติมาลงทุนเพิ่มขึ้น จะสร้างมูลค่าทางเศรษฐกิจกว่า 1 แสนล้านบาท
“นายกรัฐมนตรีชื่นชมการจัดการประชุมนักธุรกิจชาวจีนโลกครั้งที่ 16 ที่ไทยเป็นเจ้าภาพในปีนี้ รัฐบาลเดินหน้าฟื้นฟู พัฒนาตัวเลขทางเศรษฐกิจในทุกช่องทางที่มีโอกาส ด้วยความสัมพันธ์ทวิภาคีไทย-จีนที่แนบแน่นทําให้เห็นแนวทางทางธุรกิจ การค้า และการลงทุน อีกมาก มั่นใจว่าการประชุมครั้งนี้จะช่วยเพิ่มมิติของความเชื่อมโยงระหว่างกัน ซึ่งจะนําไปสู่ความมั่นคง มั่งคั่ง และยั่งยืนยิ่งขึ้นต่อทั้งสองประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม.เคาะ! สินค้าและบริการควบคุมปี 66 ยังคง 51 รายการเดิมเช่นเดียวกับปี 65
วันอังคารที่ 27 มิถุนายน 2566
27/06/2566
ครม.เคาะ! สินค้าและบริการควบคุมปี 66 ยังคง 51 รายการเดิมเช่นเดียวกับปี 65
ครม.เคาะ! สินค้าและบริการควบคุมปี 66 ยังคง 51 รายการเดิมเช่นเดียวกับปี 65
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 มิถุนายน 2566 ว่า สืบเนื่องจากประกาศคณะกรรมการกลางว่าด้วยราคาสินค้าและบริการ (กกร.) เรื่อง การกําหนดสินค้าและบริการควบคุม ฉบับที่ 13 พ.ศ.2565 จะสิ้นสุดการบังคับใช้ในวันที่ 30 มิถุนายน 2566 วันนี้ ครม.จึงมีมติเห็นชอบกําหนดสินค้าและบริการควบคุมปี 2566 จํานวน 51 รายการ ตามที่กระทรวงพาณิชย์เสนอ โดยให้คงสินค้าและบริการควบคุม ปี 2566 เช่นเดียวกับ ปี 2565 เพราะเป็นสินค้าและบริการควบคุมที่มีความจําเป็นต่อชีวิตประจําวันของประชาชน เช่น ปุ๋ย ก๊าซปิโตรเลียมเหลว น้ํามันเชื้อเพลิง ข้าวเปลือก ไข่ไก่ เนื้อสุกร เครื่องแบบนักเรียน เป็นต้น
สินค้าและบริการควบคุมปี 2566 จํานวน 51 รายการ แบ่งเป็น 46 สินค้า 5 บริการ โดยกําหนดเป็น 11 หมวด ดังนี้
1.หมวดกระดาษและผลิตภัณฑ์ ได้แก่ 1)กระดาษทําลูกฟูก กระดาษเหนียว 2)กระดาษพิมพ์และเขียน
2.หมวดบริภัณฑ์ขนส่ง ได้แก่ 3)ยางรถจักรยานยนต์ ยางรถยนต์ 4)รถจักรยานยนต์ รถยนต์บรรทุก
3.หมวดปัจจัยทางการเกษตร ได้แก่ 5)กากดีดีจีเอส (ส่วนที่เหลือจากการผลิตเอทานอล) 6)เครื่องสูบน้ํา 7)ปุ๋ย 8)ยาป้องกันหรือกําจัดศัตรูพืชหรือโรคพืช 9)รถเกี่ยวข้าว 10)รถไถนา 11)หัวอาหารสัตว์ อาหารสัตว์
4.หมวดผลิตภัณฑ์ปิโตรเลียม ได้แก่ 12)ก๊าซปิโตรเลียมเหลว 13) น้ํามันเชื้อเพลิง
5.หมวดยารักษาโรคและเวชภัณฑ์ ได้แก่ 14)ยารักษาโรค 15)เวชภัณฑ์เกี่ยวกับการรักษาโรค
6.หมวดวัสดุก่อสร้าง ได้แก่ 16)ท่อพีวีซี 17)ปูนซีเมนต์ 18)สายไฟฟ้า 19)เหล็กโครงสร้างรูปพรรณ เหล็กแผ่น เหล็กเส้น
7.หมวดสินค้าเกษตรที่สําคัญ ได้แก่ 20)ข้าวเปลือก ข้าวสาร 21)ข้าวสาลี ข้าวบาร์เลย์ 22)ข้าวโพด 23)ต้นพันธุ์ ท่อนพันธุ์ มันสําปะหลังและผลิตภัณฑ์ 24)ผลปาล์มน้ํามัน 25)มะพร้าวผลแก่และผลิตภัณฑ์ 26)ยางพารา ได้แก่ น้ํายางสด ยางก้อน เศษยาง น้ํายางข้น ยางแผ่น ยางแท่ง ยางเครพ
8.หมวดสินค้าอุปโภคบริโภค ได้แก่ 27)กระดาษชําระ กระดาษเช็ดหน้า 28)แชมพู 29)ผงซักฟอก น้ํายาซักฟอก 30)ผลิตภัณฑ์ล้างจาน 31)ผ้าอนามัย 32)ผ้าอ้อมสําเร็จรูปเด็กและผู้ใหญ่ 33)สบู่ก้อน สบู่เหลว
9.หมวดอาหาร ได้แก่ 34)กระเทียม 35)ไข่ไก่ 36)ทุเรียน 37)นมผง ผลิตภัณฑ์นมพร้อมบริโภคชนิดเหลว ไม่รวมถึงนมเปรี้ยว 38) น้ํามันและไขมันที่ได้จากพืชหรือสัตว์ทั้งที่บริโภคได้หรือไม่ได้ 39)แป้งสาลี 40)มังคุด 41)ลําไย 42)สุกร เนื้อสุกร 43)หอมหัวใหญ่ 44)อาหารกึ่งสําเร็จรูปบรรจุภาชนะผนึก 45)อาหารในภาชนะบรรจุที่ปิดสนิท
10.หมวดอื่น ๆ ได้แก่ 46)เครื่องแบบนักเรียน
11.หมวดบริการ ได้แก่ 47)การให้สิทธิในการเผยแพร่งานลิขสิทธิ์เพลงเพื่อการค้า 48)บริการซื้อขายและหรือบริการขนส่งสินค้าสาหรับธุรกิจออนไลน์ 49) บริการทางการเกษตร 50)บริการรักษาพยาบาล บริการทางการแพทย์ และบริการอื่นของสถานพยาบาลเกี่ยวกับการรักษาโรค และ 51)บริการรับชําระเงิน ณ จุดบริการ
รัฐบาลไทย-ข่าวทำเนียบรัฐบาล-สำเร็จ! MOU ส่งแรงงานไทยไปทำงานเกาหลีใต้ (วีซ่า E-8) ในอำเภอจินอัน จังหวัดซอลลาบุก
วันอังคารที่ 27 มิถุนายน 2566
สําเร็จ! MOU ส่งแรงงานไทยไปทํางานเกาหลีใต้ (วีซ่า E-8) ในอําเภอจินอัน จังหวัดซอลลาบุก
.....
การลงนามบันทึกความเข้าใจ (MOU) ด้านการจัดส่ง “แรงงานภาคเกษตรตามฤดูกาล” ระหว่างกรมการจัดหางาน กระทรวงแรงงาน และอําเภอจินอัน จังหวัดซอลลาบุก สาธารณรัฐเกาหลี ประสบความสําเร็จด้วยดี
.
การลงนามครั้งนี้ เป็นการนําร่องจัดส่งแรงงานภาคเกษตรของไทยเข้าทํางาน “ภาคเกษตรและประมงตามฤดูกาล (วีซ่า E-8)“ ตามโครงการจัดส่งแรงงานเกษตรตามฤดูกาล โดยดําเนินการภายใต้กระทรวงยุติธรรมแห่งสาธารณรัฐเกาหลี
.
ประโยชน์ที่ทั้งสองประเทศจะได้รับ :
• แก้ปัญหาการขาดแคลนแรงงานภาคเกษตรในช่วงฤดูกาลเก็บเกี่ยวของเกาลีใต้
• แรงงานเกษตรไทยที่ว่างเว้นจากฤดูกาล หรือว่างงานในระหว่างรอถึงฤดูกาลเก็บเกี่ยวในแต่ละปี สามารถเคลื่อนย้ายไปประกอบอาชีพอื่น ๆ ชั่วคราวได้
• แก้ปัญหาการค้ามนุษย์ด้านแรงงานและการจ้างแรงงานตามฤดูกาลอย่างผิดกฎหมาย
.
ข้อดีสําหรับแรงงานไทย :
• เดินทางไปทํางานด้วยวีซ่า E – 8
• ไม่ต้องทดสอบทักษะภาษาเกาหลี
• ผู้ที่เคยเดินทางไปทํางานแล้วยังสามารถไปซ้ําได้ในปีถัดไป
.
ทั้งนี้ ทางอําเภอจินอันจะรวบรวมความต้องการจ้างแรงงานจากนายจ้าง ตรวจสอบเอกสาร เพื่ออนุญาตการจ้างแรงงานไทย ก่อนส่งหนังสือแจ้งความต้องการแรงงาน และสัญญาจ้าง ให้กรมการจัดหางาน (ฝ่ายไทย) เพื่อประกาศรับสมัครคนหางานต่อไป
.
เบื้องต้นทางการเกาหลีมีความต้องการจ้างแรงงาน :
• ปีละไม่น้อยกว่า 5,000 คน (เพาะปลูก ปศุสัตว์ และประมง)
• สัญญาจ้างไม่เกิน 5 เดือน
• รายได้มากกว่า 50,000 บาทต่อเดือน
.
สําหรับคุณสมบัติเบื้องต้นของแรงงานไทย :
• อายุ 25 – 45 ปี
• ขึ้นทะเบียนเป็นเกษตรกรหรือมีประสบการณ์งานเกษตร 1 ปีขึ้นไป
• ไม่มีประวัติอาชญากรรม หรือประวัติพํานักผิดกฎหมายในสาธารณรัฐเกาหลี หรือถูกห้ามเดินทางเข้าประเทศ
• ไม่เป็นโรคติดต่อ / ไม่ติดยาเสพติด
• ไม่อยู่ระหว่างการตั้งครรภ์ หรือให้กําเนิดบุตรไม่เกินหนึ่งปีนับจากวันสมัคร
.
อ่านเพิ่มเติม คลิกhttps://www.thaigov.go.th/news/contents/details/69682
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด สธ. นำคณะนักบริหารระดับสูงแลกเปลี่ยนเรียนรู้ระบบสุขภาพ พร้อมหารือความร่วมมือด้านสาธารณสุขไทย - ออสเตรเลีย
วันอังคารที่ 27 มิถุนายน 2566
ปลัด สธ. นําคณะนักบริหารระดับสูงแลกเปลี่ยนเรียนรู้ระบบสุขภาพ พร้อมหารือความร่วมมือด้านสาธารณสุขไทย - ออสเตรเลีย
ปลัดกระทรวงสาธารณสุข นําคณะนักบริหารระดับสูง กระทรวงสาธารณสุข ร่วมแลกเปลี่ยนเรียนรู้การบริหารจัดการระบบสุขภาพของหน่วยงานด้านสุขภาพ เครือรัฐออสเตรเลีย เพื่อนําไปประยุกต์ใช้ในการพัฒนาหน่วยงานและระบบสาธารณสุขของประเทศไทย
ปลัดกระทรวงสาธารณสุข นําคณะนักบริหารระดับสูง กระทรวงสาธารณสุข ร่วมแลกเปลี่ยนเรียนรู้การบริหารจัดการระบบสุขภาพของหน่วยงานด้านสุขภาพ เครือรัฐออสเตรเลีย เพื่อนําไปประยุกต์ใช้ในการพัฒนาหน่วยงานและระบบสาธารณสุขของประเทศไทย พร้อมหารือการเพิ่มพูนความร่วมมือด้านสาธารณสุขระหว่าง 2 ประเทศ
นายแพทย์โอภาส การย์กวินพงศ์ ปลัดกระทรวงสาธารณสุข กล่าวว่า กระทรวงสาธารณสุขให้ความสําคัญกับการพัฒนาบุคลากร ทั้งด้านการบริหาร การบริการและวิชาการ โดยในด้านการบริหาร วิทยาลัยนักบริหารสาธารณสุข สํานักงานปลัดกระทรวงสาธารณสุข ได้จัดทําหลักสูตรนักบริหารระดับสูง ตามกรอบมาตรฐานของสํานักงานข้าราชการพลเรือน (ก.พ.) เพื่อเสริมสร้างสมรรถนะทางการบริหารและเตรียมความพร้อมให้ผู้ดํารงตําแหน่งประเภทอํานวยการหรือเทียบเท่า ในการเข้าสู่ตําแหน่งประเภทบริหาร ให้เป็นนักบริหารที่มีศักยภาพในการเป็นผู้นําท่ามกลางการเปลี่ยนแปลง โดยในช่วงวันที่ 27 – 30 กรกฎาคม 2566 ได้นําคณะนักบริหารระดับสูง กระทรวงสาธารณสุข จํานวน 42 คน ประกอบด้วย บุคลากรในสังกัดกระทรวงสาธารณสุข 36 คน และสังกัดหน่วยงานอื่น 6 คน ร่วมแลกเปลี่ยนเรียนรู้เกี่ยวกับการบริหารจัดการระบบสุขภาพของหน่วยงานด้านสุขภาพ เครือรัฐออสเตรเลียซึ่งที่ผ่านมา เคยมีความร่วมมือด้านสาธารณสุขกับประเทศไทยเป็นอย่างดี
“การแลกเปลี่ยนเรียนรู้ครั้งนี้ มีเรื่องที่เป็นประโยชน์ต่อการพัฒนางานของกระทรวงสาธารณสุขหลายประเด็น อาทิ การบริหารจัดการโรงพยาบาล ของ Australian Commission on Safety and Quality in Health Care รัฐนิวเซาท์เวลส์ นครซิดนีย์ ถือเป็นหน่วยงานด้านระบบสุขภาพที่ใหญ่ที่สุดในออสเตรเลีย, การรับรองคุณภาพและความปลอดภัยของระบบสุขภาพ ที่มีการปลูกฝังวัฒนธรรมความปลอดภัยในการทํางาน มีการบริหารจัดการความเสี่ยงอย่างเป็นระบบ นํามาปรับปรุง กําหนดคําแนะนํา และกํากับติดตาม เพื่อสร้างความปลอดภัยให้กับผู้รับบริการ รวมถึงการจัดระบบบริการสุขภาพที่สอดคล้องกับบริบทของพื้นที่ ซึ่งเป็นแนวทางที่กระทรวงสาธารณสุขไทยกําลังดําเนินการอยู่” นายแพทย์โอภาสกล่าว
นอกจากนี้ ในวันที่ 29 มิถุนายน 2566 ปลัดกระทรวงสาธารณสุข พร้อมด้วย นายแพทย์ทวีศิลป์ วิษณุโยธิน รองปลัดกระทรวงสาธารณสุข นายแพทย์สุภโชค เวชภัณฑ์เภสัช ผู้ช่วยปลัดกระทรวงสาธารณสุข และ ดร.สุดคนึง ฤทธิ์ฤาชัย ผู้อํานวยการวิทยาลัยนักบริหารสาธารณสุข จะร่วมหารือกับ Professor Brendan Murphy, Secretary of the Department of Health and Aged Care เครือรัฐออสเตรเลีย เกี่ยวกับความร่วมมือด้านสาธารณสุขระหว่างกระทรวงสาธารณสุขไทยกับกระทรวงสาธารณสุขออสเตรเลีย โดยเฉพาะการพัฒนานักบริหาร และการเพิ่มพูนความร่วมมือด้านสาธารณสุขระหว่างกันด้วย
****************************************** 27 มิถุนายน 2566
รัฐบาลไทย-ข่าวทำเนียบรัฐบาล-ปลัดเกษตรฯ เผยข่าวดี คปก. ขยายเวลายื่นขอรับมรดกสิทธิ/การจัดการที่ดินแทนที่
วันอังคารที่ 27 มิถุนายน 2566
ปลัดเกษตรฯ เผยข่าวดี คปก. ขยายเวลายื่นขอรับมรดกสิทธิ/การจัดการที่ดินแทนที่
กรณีเกษตรกรเสียชีวิต เป็นระยะเวลา 1 ปี จนถึง 16 ก.ค. 2567
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังได้รับมอบหมายจากรัฐมนตรีว่าการกระทรวงเกษตรและสหกรณ์ ให้เป็นประธานการประชุมคณะกรรมการปฏิรูปที่ดินเพื่อเกษตรกรรม (คปก.) ครั้งที่ 3/2566 ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม ว่า ที่ประชุมได้เห็นชอบอนุมัติขยายเวลาในการยื่นขอรับมรดกสิทธิ/การจัดการที่ดินแทนที่ กรณีเกษตรกรเสียชีวิต โดยขยายเวลาออกไปอีกเป็นระยะเวลา 1 ปี นับแต่วันที่ 16 กรกฎาคม 2566 จนถึง 16 กรกฎาคม 2567 เนื่องจากยังมีทายาทที่ไม่สามารถยื่นคําขอรับการจัดที่ดินแทนที่ได้ทันภายในวันที่ 16 กรกฎาคม 2566 นี้ เพื่อให้สํานักงานการปฏิรูปที่ดินเพื่อเกษตรกรรม (ส.ป.ก.) ได้ทําการประชาสัมพันธ์ สร้างการรับรู้ รวมถึงเพื่อเสนอแนวทางหลักเกณฑ์ การกําหนดราคาค่าชดเชย การจัดการทรัพย์สิน หนี้สินของเกษตรกรที่เสียชีวิต กรณีนําที่ดินแปลงดังกล่าวกลับคืนมาดําเนินการปฏิรูปที่ดินเพื่อเกษตรกรรมต่อไป
“การประชุมในวันนี้ มีสาระสําคัญเกี่ยวกับการพิจารณาขยายเวลาในการยื่นขอรับมรดกสิทธิ/การจัดการที่ดินแทนที่ กรณีที่เกษตรกรเสียชีวิต โดยจะขยายเวลาออกไปอีกเป็นระยะเวลา 1 ปี ไปจนถึงวันที่ 16 กรกฎาคม 2567 เพื่อประโยชน์ของทายาทเกษตรกรที่ไม่สามารถยื่นคําขอรับการจัดที่ดินแทนที่ได้ทันภายในวันที่ 16 กรกฎาคม 2566 ขณะเดียวกัน หากทายาทไม่ประสงค์จะขอรับมรดกสิทธิ/การจัดการที่ดินแทนที่ฯ แล้ว ส.ป.ก. จะได้ดําเนินการนําที่ดินแปลงดังกล่าวมาจัดสรรเพื่อให้เกษตรกรรายอื่นได้เข้าใช้ประโยชน์ต่อไป” ปลัดเกษตรฯ กล่าว
สําหรับการพัฒนาโครงสร้างพื้นฐาน คปก. อนุมัติโครงการและใช้เงินกองทุนการปฏิรูปที่ดินเพื่อเกษตรรรม เพื่อเป็นค่าใช้จ่ายพัฒนาโครงสร้างพื้นฐานในพื้นที่ที่จัดให้เกษตรกรสภาประชาชน 4 ภาค ตําบลเสมา อําเภอสูงเนิน จังหวัดนครราชสีมา สําหรับการสร้างถนนคอนกรีตเสริมเหล็ก ที่บ้านโสกแจ้ง หมู่ที่ 8 ตําบลเสมา อําเภอสูงเนิน จังหวัดนครราชสีมา และสําหรับสร้างบ่อบาดาลและระบบ สูบน้ําโซล่าเซลล์เพื่อการเกษตร รวมไปถึงการอนุมัติก่อสร้างถนนสายซอยผิวจราจรหินคลุกในแปลงเกษตรกรรมเกษตรกรสภาประชาชน 4 ภาค ตําบลกลัดหลวง และตําบลเขากระปุก อําเภอท่ายาง จังหวัดเพชรบุรี นอกจากนั้น ยังอนุญาตให้สํานักงานพระพุทธศาสนาแห่งชาติใช้ที่ดินเพื่อสร้างวัดถ้ําคีรีบรรพต ในเขตปฏิรูปที่ดินจังหวัดขอนแก่น และสร้างวัดจิตประชาสามัคคี ในเขตปฏิรูปที่ดินจังหวัดอุดรธานีด้วย
ด้าน ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวว่า “ในการประชุม คปก. ครั้งนี้มีการเห็นชอบในโครงการต่าง ๆ ไม่ว่าจะเป็นการพัฒนาโครงสร้างพื้นฐาน โดยอนุมัติการสร้างถนน สร้างบ่อบาดาลและระบบสูบน้ําโซล่าเซลล์เพื่อการเกษตรในพื้นที่ ที่จัดให้เกษตรกรสภาประชาชน 4 ภาค จ.นครราชสีมา และ จ.เพชรบุรี ที่สําคัญในเรื่องของการขยายเวลาในการยื่นขอรับมรดกสิทธิ/การจัดการที่ดินแทนที่ กรณีที่เกษตรกรเสียชีวิต โดยจะขยายเวลาออกไปอีกเป็นระยะเวลา 1 ปี ไปจนถึงวันที่ 16 กรกฎาคม 2567 เพื่อประโยชน์ของทายาทเกษตรกร และลดข้อจํากัดอันเป็นอุปสรรคในการปฏิบัติงาน เช่น เรื่องการจัดการทรัพย์สิน หนี้สินของเกษตรกรผู้เสียชีวิต รวมทั้งเพื่อแก้ไขปัญหาที่จะเกิดขึ้นภายใต้หลักการจัดที่ดินของ ส.ป.ก. ให้เป็นประโยชน์สูงสุดแก่ทุกฝ่าย โดยคํานึงถึงเกษตรกรเป็นหลัก”
รัฐบาลไทย-ข่าวทำเนียบรัฐบาล-เตรียมพร้อมรับสภาวะ “เอลนีโญ” เร่งกักเก็บน้ำ ส่งต่อให้ถึงปีหน้ามากที่สุด
วันอังคารที่ 27 มิถุนายน 2566
เตรียมพร้อมรับสภาวะ “เอลนีโญ” เร่งกักเก็บน้ํา ส่งต่อให้ถึงปีหน้ามากที่สุด
.....
กองอํานวยการน้ําแห่งชาติ (กอนช.) ประชุมร่วมกับหน่วยงานที่เกี่ยวข้อง ติดตามและประเมินสถานการณ์น้ํา เพื่อเตรียมพร้อมรับมือกับผลกระทบของสภาวะเอลนีโญ ซึ่งมีแนวโน้มจะเกิดขึ้นยาวไปถึงปี 67 โดยคาดการณ์ว่าสถานการณ์ภาวะน้ําแล้งคล้ายกับเมื่อปี 62
.
ขณะเดียวกันจะใช้ข้อมูลในปี 63 เพื่อประเมินปริมาณน้ําต้นทุน สําหรับใช้ในการบริหารจัดการน้ําระยะยาว 2 ปี โดยมุ่งกักเก็บน้ําต้นทุนส่งต่อไปยังปี 67 ให้ได้มากที่สุด เพื่อป้องกันความเสี่ยงที่จะเกิดภัยแล้งหากยังคงมีปริมาณฝนน้อยต่อเนื่องถึงปีหน้า เนื่องจากปัจจุบันคาดว่าเมื่อสิ้นสุดฤดูฝนปี 66 ปริมาณน้ําต้นทุน ณ วันที่ 1 พ.ย. 66 จะมีปริมาณเพียง 60 - 70% เท่านั้น และเร่งจัดทําข้อมูลการบริหารจัดการน้ําเขื่อนต่าง ๆ รวมถึงแหล่งน้ําสํารองให้ความช่วยเหลือประชาชนให้ได้รับผลกระทบน้อยที่สุด
.
จากข้อมูล กอนช.และสถานการณ์ที่เกิดขึ้น รัฐบาลเน้นย้ําให้ทุกหน่วยงานที่เกี่ยวข้องวางแผนเตรียมความพร้อมทุกด้านอยู่เสมอ รณรงค์ช่วยกันใช้น้ําอย่างประหยัด และสร้างความรู้ความเข้าใจให้เกษตรกรได้เข้าใจสถานการณ์น้ําทั้งในปีนี้และปีหน้า โดยส่งเสริมให้มีการเพาะปลูกเพียงหนึ่งรอบเท่านั้นเพื่อสงวนน้ําไว้สําหรับกิจกรรมต่าง ๆ ในฤดูแล้งที่จะมาถึง เพื่อลดความเสี่ยงของการเพาะปลูกจากฝนทิ้งช่วง รวมถึงส่งเสริมการปลูกข้าวเบาที่มีอายุสั้นและเก็บเกี่ยวได้เร็ว เพื่อให้ได้ผลผลิตที่สมบูรณ์ที่สุด เป็นต้น
.
อ่านเพิ่มเติม คลิกhttps://www.thaigov.go.th/news/contents/details/69658
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตือน ! ระวังมิจฉาชีพแอบอ้างเป็นผู้จัดการ ธ.ก.ส. หลอกลวงให้ลงทุน
วันอังคารที่ 27 มิถุนายน 2566
27/06/2566
เตือน ! ระวังมิจฉาชีพแอบอ้างเป็นผู้จัดการ ธ.ก.ส. หลอกลวงให้ลงทุน
ธ.ก.ส. เตือน! ระวังมิจฉาชีพแอบอ้างเป็นผู้จัดการ ธ.ก.ส. ชักชวนให้ลงทุน โดยใช้ชื่อและภาพผู้จัดการ ยืนยัน ! ธ.ก.ส. ไม่มีส่วนเกี่ยวข้องกับการกระทําดังกล่าวและไม่มีนโยบายชักชวนให้ลงทุน โดยการโอนเงินเข้าบัญชีเพื่อทําภารกิจแล้วรับเงินปันผล
ธ.ก.ส. เตือน! ระวังมิจฉาชีพแอบอ้างเป็นผู้จัดการ ธ.ก.ส. ชักชวนให้ลงทุน โดยใช้ชื่อและภาพผู้จัดการ ยืนยัน ! ธ.ก.ส. ไม่มีส่วนเกี่ยวข้องกับการกระทําดังกล่าวและไม่มีนโยบายชักชวนให้ลงทุน โดยการโอนเงินเข้าบัญชีเพื่อทําภารกิจแล้วรับเงินปันผล ซึ่ง ธ.ก.ส. พร้อมแจ้งความเอาผิดผู้หลอกลวงต่อไป
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีแอบอ้างเป็นนายฉัตรชัย ศิริไล ผู้จัดการ ธ.ก.ส. ชักชวนผู้อื่นให้ลงทุน โดยให้เพิ่มเพื่อนผ่านทาง Line ID : dr.chatchaicirilai และหลอกให้โอนเงินลงทุนเข้าระบบล่วงหน้าเข้าบัญชีธนาคารอาคารสงเคราะห์พร้อมแสดงหลักฐานการโอนเงิน เมื่อดําเนินตามขั้นตอนดังกล่าวแล้วมิจฉาชีพจะให้กรอกจํานวนเงินลงทุนและแนบหลักฐานการโอนเงินในลิงก์ https:coupangjob66.com/index/user/login.html แล้วผู้เสียหายจะได้รับเงินปันผลคืน โดยในครั้งแรก ๆ มิจฉาชีพได้หลอกให้ลงทุนในจํานวนเงินที่น้อยแต่ได้ผลตอบแทนสูง และชักชวนให้ผู้เสียหายเข้ากลุ่ม Line OpenChat เพื่อลงทุนต่อ และในการลงทุนครั้งต่อ ๆ ไป มิจฉาชีพจะหลอกให้ทําภารกิจเพื่อถอนเงินคืน และใช้ข้ออ้างว่า หากทําภารกิจไม่สําเร็จจะไม่สามารถถอนเงินได้ ทําให้ผู้เสียหายหลงเชื่อและสูญเสียเงินเป็นจํานวนมาก ธ.ก.ส. จึงขอเรียนว่า ธ.ก.ส. ไม่มีส่วนเกี่ยวข้องกับการกระทําดังกล่าว อีกทั้งธนาคารไม่มีนโยบายในการชักชวนให้ลงทุนผ่านการโอนเงินทําภารกิจและให้เงินปันผลสูง จึงขอให้เกษตรกรลูกค้าและประชาชนทั่วไปอย่าหลงเชื่อบริษัทหรือบุคคลที่มีพฤติการณ์ดังกล่าว
ทั้งนี้ ลูกค้าสามารถติดตามข้อมูลและข่าวสารด้านผลิตภัณฑ์และบริการที่ถูกต้องได้ผ่านช่องทางการสื่อสารหลักของธนาคาร ได้แก่ เว็บไซต์ www.baac.or.th Facebook Page “ธกส BAAC Thailand” “ธกส บริการด้วยใจ” และ LINE Official Account : @baacfamily พร้อมกันนี้ ธ.ก.ส. ขอย้ําเตือนให้ลูกค้าทุกท่านเพิ่มความระมัดระวังมากยิ่งขึ้นในการติดต่อหรือทําธุรกรรมออนไลน์ เนื่องด้วยปัจจุบันมิจฉาชีพมีรูปแบบการหลอกลวงที่หลากหลาย ดังนั้น หากไม่แน่ใจโปรดติดต่อโดยตรงที่ธนาคาร หรือสอบถามรายละเอียดเพิ่มเติมได้ที่ 02 555 0555 *3 ได้ตลอด 24 ชั่วโมง ซึ่งธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-แรงงานไทยเฮ!! รมว.สุชาติ เยือนเกาหลี เจรจาขยายตลาดช่างอู่ต่อเรือ - เกษตรตามฤดูกาล
วันอังคารที่ 27 มิถุนายน 2566
27/06/2566
แรงงานไทยเฮ!! รมว.สุชาติ เยือนเกาหลี เจรจาขยายตลาดช่างอู่ต่อเรือ - เกษตรตามฤดูกาล
แรงงานไทยเฮ!! รมว.สุชาติ เยือนเกาหลี เจรจาขยายตลาดช่างอู่ต่อเรือ - เกษตรตามฤดูกาล
วันที่27มิถุนายน2566นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายบุญชอบสุทธมนัสวงษ์ปลัดกระทรวงแรงงานและผู้บริหารระดับสูงกระทรวงแรงงานประชุมร่วมกับนายคิมย็อง-รก(Mr.Kim Yung - rok)ผู้ว่าราชการจังหวัดชอลลานัมแห่งสาธารณรัฐเกาหลีและคณะเพื่อหารือแนวทางความร่วมมือการขยายตลาดแรงงานไทยในจังหวัดชอลลานัมสาธารณรัฐเกาหลีณห้องประชุมชั้น31โรงแรมล็อตเตโฮเทลโซลกรุงโซลสาธารณรัฐเกาหลี
นายสุชาติกล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้มีนโยบายสําคัญในการส่งเสริมการมีงานทําให้แก่คนไทยเพื่อให้มีรายได้ที่มั่นคงยกระดับฐานะของตนเองและครอบครัวและมีคุณภาพชีวิตที่ดีขึ้นในวันนี้ผมพร้อมด้วยผู้บริหารระดับสูงกระทรวงแรงงานได้มาพบกับผู้ว่าราชการจังหวัดชอลลานัมที่เกาหลีตามคําเชิญของผู้ว่าฯเมื่อครั้งเดินทางไปพบผมที่กระทรวงแรงงานในช่วงต้นปีที่ผ่านมาและในวันนี้จึงมาเจรจาความร่วมมือในการจัดส่งแรงงานไทยมาทํางานในภาคอุตสาหกรรมในจังหวัดชอลลานัมซึ่งจากการหารือพบว่าจังหวัดแห่งนี้เป็นพื้นที่เกษตรและอุตสาหกรรมปัจจุบันประสบปัญหาขาดแคลนแรงงานเนื่องจากประชาชนย้ายออกไปอยู่กรุงโซลและปริมณฑลจึงต้องการจ้างแรงงานชาวต่างชาติจํานวนมากในภาคอุตสาหกรรมโดยเฉพาะอุตสาหกรรมอู่ต่อเรือ(วีซ่าทักษะฝีมือE-7)เนื่องจากปัจจุบันสถานการณ์การสั่งซื้อเรือของทางการเกาหลีค่อนข้างดีขึ้นจึงส่งผลต่อความต้องการจ้างแรงงานในตําแหน่งช่างเชื่อมอู่ต่อเรือจํานวนประมาณ500คนโดยเฉพาะความต้องการจ้างแรงงานไทยในตําแหน่งช่างเชื่อมอู่ต่อเรือนักเทคนิควิศกรไฟฟ้านักเทคนิควิศวกรออกแบบสิ่งอํานวยความสะดวกในการผลิตและโรงงานและช่างทาสีเรือทั้งนี้ปัจจุบันมีแรงงานไทยทํางานในภาคอุตสาหกรรมอู่ต่อเรือที่จังหวัดชอลลานัมในเกาหลีใต้จํานวน214คนส่วนความต้องการแรงงานภาคเกษตรตามฤดูกาลจํานวนประมาณ6,000คนซึ่งจังหวัดชอลลานัมเป็นอีกจังหวัดที่กระทรวงแรงงานจะลงนามเอ็มโอยูด้านการจัดส่งแรงงานภาคเกษตรตามฤดูกาลหลังจากเมื่อวานนี้ได้ลงนามกับอําเภอจินอันแล้วเพื่อให้องค์กรปกครองส่วนท้องถิ่นในจังหวัดชอลลานัมสามารถนําแรงงานไทยเข้ามาทํางานในอําเภอต่างๆในภาคอุตสาหกรรมผลิตการเกษตรต่อไปได้ขณะเดียวกันพบว่าจังหวัดชอลลานัมแห่งนี้ถ้าแรงงานคนใดทํางานดีก็จะได้รับการต่อสัญญาไปอีก3เดือนรวมเป็น8เดือนด้วย
“ผลจากการเจรจาความร่วมมือขยายตลาดแรงงานในครั้งนี้นับเป็นโอกาสอันดีที่จะช่วยเพิ่มช่องทางให้แรงงานไทยมีตลาดแรงงานรองรับการไปทํางานในต่างประเทศได้มากขึ้นโดยเฉพาะเกาหลีใต้เป็นประเทศหนึ่งที่คนไทยต้องการมาทํางานในอันดับต้นๆโดยผลจากการเจรจาในวันนี้ทั้งสองฝ่ายจะได้พูดคุยในรายละเอียดซึ่งฝ่ายแรงงานประจําสถานเอกอัครราชทูตณกรุงโซลจะได้ประสานงานกับผู้ว่าฯเพื่อสํารวจข้อมูลความต้องการแรงงานของจังหวัดชอลลานัมและขับเคลื่อนการดําเนินงานต่อไป”นายสุชาติกล่าวท้ายสุด
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-กรมการขนส่งทางราง เดินหน้าเร่งพัฒนาแผนแม่บทรถไฟฟ้าฉบับใหม่ M-MAP 2 ให้เกิดประสิทธิภาพสูงสุด
วันอังคารที่ 27 มิถุนายน 2566
กรมการขนส่งทางราง เดินหน้าเร่งพัฒนาแผนแม่บทรถไฟฟ้าฉบับใหม่ M-MAP 2 ให้เกิดประสิทธิภาพสูงสุด
.....
วันนี้ (27 มิ.ย. 66) นายพิเชฐ คุณาธรรมรักษ์ อธิบดีกรมการขนส่งทางราง (ขร.) กระทรวงคมนาคม เป็นประธานเปิดการประชุมสัมมนา เพื่อประชาสัมพันธ์และการรับฟังความคิดเห็นของประชาชน ครั้งที่ 3 “โครงการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบราง และการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2” หรือ M-MAP 2 ณ โรงแรมเรเนซองส์ ราชประสงค์ เขตปทุมวัน กรุงเทพมหานคร เพื่อนําเสนอความคืบหน้าการดําเนินงาน M-MAP 2 และการพัฒนาแบบจําลองการคาดการณ์ความต้องการเดินทาง ด้วยระบบราง โดยงานสัมมนาดังกล่าวจะจัดขึ้นเป็นเวลา 3 วัน ระหว่างวันที่ 27-29 มิถุนายน 2566 เป็นการสัมมนา ในรูปแบบ onsite และผ่านระบบประชุมออนไลน์
นายพิเชฐ คุณาธรรมรักษ์ กล่าวว่า ปัจจุบันโครงการได้ออกแบบแบบจําลอง คาดการณ์ความต้องการเดินทางด้วยระบบราง (Railway Demand Forecast) แล้วเสร็จ และได้นํามาดําเนินการวางแผน M-MAP 2 โดยการวิเคราะห์และกําหนดแนวเส้นทางที่มีความเป็นไปได้ให้ตอบโจทย์นโยบายการพัฒนารถไฟฟ้าใน 5 ด้าน ดังนี้ 1. เพื่อบรรเทาความหนาแน่นระบบราง (Capacity) 2. เพื่อเพิ่มความสามารถในการเข้าถึงระบบขนส่งมวลชนทางรางในพื้นที่ปิดล้อมขนาดใหญ่และรองรับการขยายตัวของเมืองในอนาคต (Coverage) 3. เพื่อพัฒนาโครงข่ายรวมและการกระจายการเดินทางเพิ่มเติม (Connectivity) 4. ปรับปรุงรูปแบบค่าโดยสารให้เหมาะสมและเป็นธรรมมากขึ้น (Affordable and Equitable) 5. เพื่อความสอดคล้องและเชื่อมต่อกับการขนส่งรูปแบบอื่น (Intermodal)
นายพิเชฐ กล่าวต่อว่า ที่ผ่านมาโครงการได้จัด Focus Group รับฟังความคิดเห็นจากหน่วยงานภาครัฐ เอกชน และประชาชนในพื้นที่จังหวัดปริมณฑล ประกอบไปด้วย จังหวัดสมุทรปราการ สมุทรสาคร ปทุมธานี นนทบุรี และนครปฐม ซึ่ง ขร. ความคิดเห็นที่ได้มาถือเป็นประโยชน์อย่างมาก ทําให้รับทราบข้อมูลการดําเนินโครงการต่างๆ ภายในพื้นที่จังหวัดนั้นๆ โดยจะมีการนําข้อมูลเหล่านี้ ไปดําเนินการศึกษาเพิ่มเติมร่วมกับแผน M-MAP 2 Blueprint ที่ทาง JICA เคยศึกษาไว้เพื่อตอบโจทย์นโยบายการพัฒนาให้ได้แนวเส้นทางระบบรางที่เป็นไปได้ทั้งหมด (Project Long List) และนํามาดําเนินการคัดกรอง ทั้งด้านกายภาพและจํานวนผู้โดยสาร เพื่อให้ได้แนวเส้นทางระบบรางที่เลือก (Project Short List) แล้วนํามาจัดลําดับความสําคัญ และดําเนินการศึกษา ในด้านวิศวกรรม การลงทุน และสิ่งแวดล้อมเบื้องต้นต่อไป
นายพิเชฐ กล่าวทิ้งท้ายว่า ตลอดทั้ง 3 วันจะมีการเปิดเวทีให้ผู้ร่วมสัมมนาได้สอบถามและแลกเปลี่ยนความคิดเห็น เพื่อพัฒนาแผนแม่บทรถไฟฟ้าฉบับใหม่ให้มีประสิทธิภาพ ซึ่งกรมการขนส่งทางรางเชื่อมั่นว่าโครงการนี้จะเป็นส่วนสําคัญอย่างยิ่งในการขับเคลื่อนการพัฒนาระบบ รถไฟฟ้าในเขตกรุงเทพมหานครและปริมณฑลให้เกิดผลสัมฤทธิ์อย่างเป็นรูปธรรม เพื่อเพิ่มขีดความสามารถ ในการแข่งขันของประเทศ ยกระดับคุณภาพชีวิตของพี่น้องประชาชน และแก้ปัญหาจราจร ได้อย่างยั่งยืน
รัฐบาลไทย-ข่าวทำเนียบรัฐบาล-สธ. ร่วมภาคีเครือข่าย จัดซ้อมแผนภาวะฉุกเฉินทางทะเล ให้สามารถทำงานร่วมกันอย่างไร้รอยต่อ
วันอังคารที่ 27 มิถุนายน 2566
สธ. ร่วมภาคีเครือข่าย จัดซ้อมแผนภาวะฉุกเฉินทางทะเล ให้สามารถทํางานร่วมกันอย่างไร้รอยต่อ
กระทรวงสาธารณสุข ร่วมกับภาคีเครือข่าย จัดประชุมเชิงปฏิบัติการฝึกซ้อมแผนการจัดการภาวะฉุกเฉินทางการแพทย์และสาธารณสุขทางทะเล บูรณาการการทํางานระหว่างหน่วยงานให้มีความพร้อมรองรับสาธารณภัยอย่างเป็นระบบ
กระทรวงสาธารณสุข ร่วมกับภาคีเครือข่าย จัดประชุมเชิงปฏิบัติการฝึกซ้อมแผนการจัดการภาวะฉุกเฉินทางการแพทย์และสาธารณสุขทางทะเล บูรณาการการทํางานระหว่างหน่วยงานให้มีความพร้อมรองรับสาธารณภัยอย่างเป็นระบบ สร้างเครือข่ายผู้ปฏิบัติงานด้านการแพทย์ฉุกเฉินหน่วยงานต่างๆ ให้ทํางานร่วมกันอย่างมีประสิทธิภาพ
นายแพทย์ณรงค์ อภิกุลวณิช รองปลัดกระทรวงสาธารณสุข ให้สัมภาษณ์ภายหลังเปิดการประชุมเชิงปฏิบัติการฝึกซ้อมแผนการจัดการภาวะฉุกเฉินทางการแพทย์และสาธารณสุข เพื่อการพัฒนาศักยภาพการส่งกลับสายการแพทย์ด้านสาธารณสุขทางทะเล (จังหวัดในพื้นที่ฝั่งอ่าวไทยตอนล่าง) การฝึกในส่วนที่บังคับการ (Command Post Exercise : CPX) ร่วมกับหน่วยงานที่เกี่ยวข้องทั้งส่วนกลางและส่วนภูมิภาค ได้แก่ หน่วยงานในสังกัดกระทรวงสาธารณสุข กรมป้องกันและบรรเทาสาธารณภัย กองทัพเรือ สถาบันการแพทย์ฉุกเฉินแห่งชาติ ศูนย์อํานวยการรักษาผลประโยชน์ของชาติทางทะเล ผ่านระบบการประชุมทั้งแบบออนไซต์และออนไลน์
นายแพทย์ณรงค์ กล่าวว่า กระทรวงสาธารณสุขให้ความสําคัญการจัดการภาวะฉุกเฉินทางการแพทย์และสาธารณสุขที่ปัจจุบัน เพื่อเพิ่มความปลอดภัยและลดผลกระทบต่อพี่น้องประชาชนที่ประสบภัย ซึ่งการช่วยเหลือผู้ป่วยหรือผู้ได้รับบาดเจ็บต้องร่วมมือกันหลายหน่วยงาน เพื่อให้ได้รับการดูแลรักษาที่รวดเร็วและไร้รอยต่อ ทั้งนี้ จังหวัดในฝั่งอ่าวไทยตอนล่างส่วนใหญ่มีพื้นที่ติดทะเล และพื้นที่พิเศษที่เป็นเกาะจํานวนมาก การจัดบริการด้านการแพทย์และสาธารณสุขกรณีฉุกเฉินจึงมีบริบทแตกต่างจากพื้นที่ปกติ จึงต้องมีการฝึกซ้อมแผนการจัดการภาวะฉุกเฉินทางการแพทย์และสาธารณสุขโดยเฉพาะ รวมทั้งการฝึกส่วนบังคับการ เพื่อให้เกิดการบูรณาการความร่วมมือในการปฏิบัติ การสื่อสาร และการบริหารจัดการที่เชื่อมโยงร่วมกัน ครอบคลุมทั้ง 3 ระยะ คือ 1) ระยะการเตรียมการ 2) ระยะเผชิญเหตุและ 3) ระยะการฟื้นฟูภายหลังการเกิดสาธารณภัย
โดยการฝึกซ้อมแผนฯ ครั้งนี้ เป็นการจําลองสถานการณ์และฝึกซ้อมเสมือนเหตุการณ์จริง และการฝึกทดสอบกระบวนการวางแผนและการตัดสินใจตามกระบวนการวางแผนทางการแพทย์ ซึ่งมีความสําคัญอย่างมากในการเตรียมความพร้อมเพื่อรองรับภาวะฉุกเฉินทางการแพทย์และสาธารณสุข ทําให้เจ้าหน้าที่ที่เกี่ยวข้องทุกระดับ มีความรู้ความเข้าใจในการประสานงาน และการให้ความช่วยเหลือการส่งกลับทางการแพทย์ด้านสาธารณสุขทางทะเลอย่างเป็นระบบ รวมถึงเป็นการสร้างเครือข่ายและการแลกเปลี่ยนเรียนรู้ของผู้ปฏิบัติงานด้านการแพทย์ฉุกเฉินระหว่างหน่วยงานต่างๆ ให้สามารถทํางานร่วมกันได้อย่างมีประสิทธิภาพ
***********************************27 มิถุนายน 2566
รัฐบาลไทย-ข่าวทำเนียบรัฐบาล-​PM’s statement on “2023 International Day against Drug Abuse and Illicit Trafficking”
วันอังคารที่ 27 มิถุนายน 2566
27/06/2566
​PM’s statement on “2023 International Day against Drug Abuse and Illicit Trafficking”
​PM’s statement on “2023 International Day against Drug Abuse and Illicit Trafficking”
June 26, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed the statement of Prime Minister and Defense Minister Gen. Prayut Chan-o-cha on occasion of the “2023 International Day against Drug Abuse and Illicit Trafficking”.
According to the Prime Minister, on 26 June every year, United Nations marks the International Day against Drug Abuse and Illicit Trafficking to raise awareness of the major problem that illicit drugs represent to mankind. Narcotics destroy individuals, family structure, society, the nation, and global community. Thailand, as UN member state, has committed to work together with the global community to continue to prevent and eliminate illicit drugs in the society through both central and local mechanisms. Various drug policies have been implemented to prevent and suppress the spread of illicit drugs, seize and forfeit assets associated with illicit drugs, and support treatment and rehabilitation. Focus will be made to prevent the people from getting involved with illicit drugs, both in terms of drug dealing and using, and from falling prey to drug cartel. The Government also strives to suppress narcotics network through law enforcement and judicial process, implement pro-active approaches to seize and forfeit assets from those involved in narcotics crime, and promote treatment and social rehabilitation through engagement of families and communities, as well as create international network both within and outside of the ASEAN region.
The Prime Minister added that cooperation from all sectors is necessary in addressing illicit drugs problem in Thailand. The people are urged to cooperate with the authority under the campaign “Thai power Against Narcotic Threats” through surveilling and reporting any narcotic crime they have come to know of, in a bid to address the problem in an efficient and sustainable manner.
On behalf of the Government, the Prime Minister thanked all the Thai people and concerned sectors for the cooperation in making Thailand a drug-free society. On the occasion of 2023 International Day against Drug Abuse and Illicit Trafficking, he prayed to the blessings of the Triple Gems and all things sacred, including the greatness of His Majesty the King and Her Majesty the Queen for the happiness and prosperity of all the Thai people in order for them to join hands in eradicating illicit drugs in the society and advancing the country toward prosperity.
รัฐบาลไทย-ข่าวทำเนียบรัฐบาล-ระวัง ! มิจฉาชีพชวนทำงานนวด-สอนนวดที่จีน แท้จริง “ผิดกฎหมาย”
วันอังคารที่ 27 มิถุนายน 2566
ระวัง ! มิจฉาชีพชวนทํางานนวด-สอนนวดที่จีน แท้จริง “ผิดกฎหมาย”
.....
กระทรวงการต่างประเทศ แจ้งเตือนชาวไทย อย่าหลงเชื่อมิจฉาชีพชวนไปทํางานนวดหรือสอนนวดที่ประเทศจีน เนื่องจาก “รัฐบาลจีนไม่มีนโยบายให้ชาวต่างชาติประกอบอาชีพนวด” หากถูกจับ จะมีโทษปรับด้วยจํานวนเงินที่สูง หรืออาจถูกกักขัง และส่งตัวกลับไทย
.
ในระยะนี้ มีคนไทยหลายรายถูกชักชวนไปทํางานสอนนวดที่ประเทศจีน เมื่อไปถึงจึงพบว่าเงื่อนไขการทํางาน เงินเดือน ค่าล่วงเวลา ไม่เป็นไปตามข้อตกลง สภาพความเป็นอยู่ไม่เหมาะสม ถูกยึดเอกสารสําคัญ เช่น หนังสือเดินทาง ใบประกอบวิชาชีพฉบับจริง
.
ดังนั้น ขอให้ประชาชนระมัดระวัง ตรวจสอบความน่าเชื่อถือของนายหน้า งานที่ทํา และรายละเอียดสัญญาจ้าง ไม่หลงเชื่อคําชวนด้วยวาจาโดยไม่มีเอกสารที่เป็นลายลักษณ์อักษร เพราะจะไม่สามารถเรียกร้องได้ตามกฎหมาย
.
ทั้งนี้ ผู้ที่ต้องการความช่วยเหลือสามารถติดต่อ สถานทูต/สถานกงสุลไทยในประเทศนั้น ๆ
.
อ่านเพิ่มเติม คลิก >>https://www.thaigov.go.th/news/contents/details/69580
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. รับทราบการดำเนินโครงการจัดสร้างสวนป่า “เบญจกิติ” เสร็จสมบูรณ์แล้ว ส่งมอบให้กทม.ดูแลต่อ ให้เป็น สวนสาธารณะ สถานที่ท่องเที่ยวเชิงนิเวศ สร้างความน่าอยู่ให้กับกรุงเทพมหานคร
วันอังคารที่ 27 มิถุนายน 2566
27/06/2566
ครม. รับทราบการดําเนินโครงการจัดสร้างสวนป่า “เบญจกิติ” เสร็จสมบูรณ์แล้ว ส่งมอบให้กทม.ดูแลต่อ ให้เป็น สวนสาธารณะ สถานที่ท่องเที่ยวเชิงนิเวศ สร้างความน่าอยู่ให้กับกรุงเทพมหานคร
ครม. รับทราบการดําเนินโครงการจัดสร้างสวนป่า “เบญจกิติ” เสร็จสมบูรณ์แล้ว ส่งมอบให้กทม.ดูแลต่อ ให้เป็น สวนสาธารณะ สถานที่ท่องเที่ยวเชิงนิเวศ สร้างความน่าอยู่ให้กับกรุงเทพมหานคร
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (27 มิถุนายน 2566) รับทราบการดําเนินโครงการจัดสร้างสวนป่า “เบญจกิตติ" ระยะที่ 2-3 ซึ่งกรมธนารักษ์ได้นําส่งเงินคงเหลือจากการจัดสร้างสวนป่า“เบญจกิติ” จํานวน 3,250,281.53 บาท คืน กระทรวงการคลัง เป็นรายได้แผ่นดินแล้ว
ทั้งนี้ มติคณะรัฐมนตรี (27 พฤษภาคม 2540) อนุมัติให้ กระทรวงการคลังใช้เงินจากรายได้แผ่นดินที่โรงงานยาสูบต้องนําส่งคลัง เพื่อเป็นค่าก่อสร้างสวนสาธารณะ “เบญจกิติ” โดยการก่อสร้างแบ่งเป็น 2 ส่วน ได้แก่ ส่วนที่ 1 การจัดสร้างสวนน้ํา และส่วนที่ 2 การจัดสร้างสวนป่า โดยเมื่อการสร้างสวนสาธารณะทั้ง 2 ส่วนเสร็จและมีเงินคงเหลือ ให้กรมธนารักษ์นําส่งคืนกระทรวงการคลังเป็นรายได้แผ่นดินต่อไป และต่อมา คณะรัฐมนตรีได้มีมติ ( 8 มีนาคม 2559 ) เห็นชอบในหลักการโครงการจัดสร้าง สวนป่า “เบญจกิติ” วงเงินจัดสร้าง 950 ล้านบาท แบ่งการดําเนินการเป็น 3 ระยะ โดยสวนป่า “เบญจกิติ” ระยะที่ 1 แล้วเสร็จเมื่อวันที่ 2 สิงหาคม 2559 ระยะที่ 2 เมื่อเดือนธันวาคม 2564 และระยะที่ 3 เมื่อเดือนธันวาคม 2564 โดยมีพิธีเปิดสวนป่า ระยะที่ 2 และ 3 ในสวนสาธารณะ “เบญจกิติ” เพื่อเฉลิมพระเกียรติ สมเด็จพระนางเจ้าสิริกิติ์ฯ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เมื่อวันที่ 3 สิงหาคม 2565
ทั้งนี้ ในปัจจุบันรัฐบาลได้ส่งมอบพื้นที่สวนป่าดังกล่าวให้กรุงเทพมหานครเป็นผู้ดูแลแล้ว ซึ่งสวนป่า “เบญจกิตติ” เป็นพื้นที่สีเขียวใจกลางกรุงเทพมหานคร และเป็นสวนสาธารณะ สวนสุขภาพ และออกกําลังกาย เป็นสถานที่ท่องเที่ยวเชิงนิเวศที่ดึงดูดนักท่องเที่ยวชาวไทยและต่างชาติ สร้างความน่าอยู่ให้กับกรุงเทพมหานคร ซึ่งเป็นไปตามเป้าหมาย และวัตถุประสงค์ของโครงการจัดสร้างสวนป่าเบญจกิตติตามนโยบายของรัฐบาล เพื่อเพิ่มคุณภาพชีวิตที่ดีขึ้นให้กับประชาชน ///
รัฐบาลไทย-ข่าวทำเนียบรัฐบาล-รัฐบาลแจงความคืบหน้าโครงการบัตรสวัสดิการแห่งรัฐ อุทธรณ์สำเร็จ 4.16 แสนคน เตือน 1.15 ล้านคน รีบยืนยันตัวตน เริ่มใช้สิทธิ 1 ส.ค.นี้
วันอังคารที่ 27 มิถุนายน 2566
27/06/2566
รัฐบาลแจงความคืบหน้าโครงการบัตรสวัสดิการแห่งรัฐ อุทธรณ์สําเร็จ 4.16 แสนคน เตือน 1.15 ล้านคน รีบยืนยันตัวตน เริ่มใช้สิทธิ 1 ส.ค.นี้
รัฐบาลแจงความคืบหน้าโครงการบัตรสวัสดิการแห่งรัฐ อุทธรณ์สําเร็จ 4.16 แสนคน เตือน 1.15 ล้านคน รีบยืนยันตัวตน เริ่มใช้สิทธิ 1 ส.ค.นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 มิถุนายน 2566 ว่า ครม.รับทราบรายงานความก้าวหน้าโครงการลงทะเบียนเพื่อสวัสดิการแห่งรัฐ ปี 2565 และการใช้สิทธิภายใต้โครงการลงทะเบียนเพื่อสวัสดิการแห่งรัฐ ปี 2565 ตามที่กระทรวงการคลังเสนอ ดังนี้
ความก้าวหน้าโครงการลงทะเบียนเพื่อสวัสดิการแห่งรัฐ ปี 2565 มีผู้ลงทะเบียนเข้าร่วมโครงการะทั้งสิ้น 19,647,241 ราย เมื่อพิจารณาคุณสมบัติของลงทะเบียนแล้ว พบว่า มีผู้ผ่านเกณฑ์ จํานวน 14,596,820 ราย ไม่ผ่านเกณฑ์ จํานวน 5,050,421 ราย โดยผู้ที่ไม่ผ่านเกณฑ์ได้ยื่นอุทธรณ์ จํานวน 1,266,682 ราย (คิดเป็นร้อยละ 25.08 ของผู้ไม่ผ่านเกณฑ์) และมีผู้ผ่านการตรวจสอบเพิ่มเติม (เกษตรกร) จํานวน 416,153 ราย ทําให้มีผู้ผ่านเกณฑ์โครงการ ปี 65 รวมทั้งสิ้น 15,012,973 ราย โดยมีผู้ที่ยืนยันตัวตนสําเร็จ จํานวน 13,444,534 ราย (คิดเป็นร้อยละ 92.11 ของจํานวนผู้ผ่านเกณฑ์ทั้งหมด) และยังไม่ได้ยืนยันตัวตนหรือยืนยันตัวตนไม่สําเร็จอีก จํานวน 1,152,286 ราย (คิดเป็นร้อยละ 7.89 ของจํานวนผู้ผ่านเกณฑ์ทั้งหมด) สําหรับผู้ที่ไม่ได้ยืนยันตัวตนหรือยืนยันตัวตนไม่สําเร็จ ยังคงยืนยันตัวตนได้ และจะเริ่มใช้สิทธิในวันที่ 1 สิงหาคม 2566 โดยจะได้รับสิทธิเฉพาะเดือนที่กระทรวงการคลังดําเนินการตั้งวงเงินให้ แต่ไม่ได้รับสิทธิย้อนหลัง
สําหรับการใช้สิทธิภายใต้โครงการลงทะเบียนเพื่อสวัสดิการแห่งรัฐ ปี 2565 ในช่วงเดือนเมษายน – เดือนพฤษภาคม 2566 มีดังนี้
เดือนเมษายน 2566 มีผู้ใช้สิทธิจํานวน 12.31 ล้านราย มูลค่าการใช้สิทธิรวม 4,005.65 ล้านบาท แบ่งเป็นค่าซื้อสินค้าอุปโภคบริโภค 3,682.35 ล้านบาท ส่วนลดค่าซื้อก๊าซหุงต้ม 259.41 ล้านบาท ค่าเดินทางระบบขนส่งสาธารณะ 63.88 ล้านบาท สําหรับมาตรการบรรเทาค่าไฟฟ้า/ค่าน้ําประปา ผู้ขอใช้สิทธิต้องลงทะเบียนขอรับสิทธิ ส่วนการจ่ายเงินเพิ่มเติมเบี้ยคนพิการ เดือนละ 200 บาท เฉพาะผู้พิการที่มีบัตรประจําตัวคนพิการและผ่านเกณฑ์การพิจารณาคุณสมบัติตามโครงการปี 65 มีจํานวน794,189 ราย รวมเป็นเงิน 158.84 ล้านบาท
เดือนพฤษภาคม 2566 มีผู้ใช้สิทธิจํานวน 12.79 ล้านราย มูลค่าการใช้สิทธิรวม 4,252.15 ล้านบาท แบ่งเป็นค่าซื้อสินค้าอุปโภคบริโภค 4,028.97 ล้านบาท ส่วนลดค่าซื้อก๊าซหุงต้ม 45.45 ล้านบาท ค่าเดินทางระบบขนส่งสาธารณะ 62.62ล้านบาท สําหรับมาตรการบรรเทาค่าไฟฟ้า/ค่าน้ําประปา ค่าไฟฟ้า มูลค่าการใช้สิทธิ 105.09 ล้านบาท ค่าน้ําประปา มูลค่าการใช้สิทธิ 9.93 ล้านบาท ส่วนการจ่ายเงินเพิ่มเติมเบี้ยคนพิการ เดือนละ 200 บาท เฉพาะผู้พิการที่มีบัตรประจําตัวคนพิการและผ่านเกณฑ์การพิจารณาคุณสมบัติตามโครงการปี 65 มีจํานวน 1,016,008 ราย รวมเป็นเงิน 203.20 ล้านบาท
นางสาวรัชดา กล่าวด้วยว่า สถานะปัจจุบันของกองทุนกองทุนประชารัฐสวัสดิการเพื่อเศรษฐกิจฐานรากและสังคมในปีงบประมาณ พ.ศ.2566 กองทุนมีงบประมาณรวม 51,644.51 ล้านบาท โดยเป็นค่าใช้จ่ายสําหรับจัดสรรสวัสดิการแก่ผู้มีบัตรสวัสดิการแห่งรัฐ (1 ต.ค. 65 - 24 พ.ค. 66) จํานวน 35,923.45 ล้านบาท ส่งผลให้งบประมาณคงเหลือ ณ วันที่ 24 พ.ค. 66 รวมทั้งสิ้น 15,721.06 ล้านบาท
รัฐบาลไทย-ข่าวทำเนียบรัฐบาล-ตั้งหน่วยบริการ “4 สหาย” ช่วยเหลือผู้ติดยาเสพติดทั่วประเทศ
วันอังคารที่ 27 มิถุนายน 2566
ตั้งหน่วยบริการ “4 สหาย” ช่วยเหลือผู้ติดยาเสพติดทั่วประเทศ
.....
“4 สหาย” เป็นอีกหนึ่งกลไกที่กระทรวงสาธารณสุข และภาคีเครือข่ายร่วมกันขับเคลื่อน “ระบบบําบัดรักษาผู้ติดยาเสพติด” อย่างครบวงจร
.
ดําเนินการผ่าน 4 หน่วยงาน :
• ศูนย์คัดกรอง 9,792 แห่ง แบ่งเป็น
> สังกัดกระทรวงสาธารณสุข 6,617 แห่ง
> สังกัดองค์กรปกครองส่วนท้องถิ่น 3,175 แห่ง
• สถานพยาบาลยาเสพติด 1,078 แห่ง
• สถานฟื้นฟูสมรรถภาพผู้ติดยาเสพติด 140 แห่ง แบ่งเป็น
> ภาครัฐ 88 แห่ง
> ภาคเอกชนและองค์กรการกุศล 52 แห่ง
• ศูนย์ฟื้นฟูสภาพทางสังคม 3,023 แห่ง
.
สําหรับเป้าหมายมุ่งบําบัดรักษาผู้ติดยาเสพติด 132,602 ราย แต่ข้อมูลล่าสุด (วันที่ 16 มิ.ย. 66) พบว่า มีผู้ติดยาเสพติดเข้ารับการบําบัดรักษาถึง 182,721 ราย
.
ทั้งนี้ ปัญหาจิตเวชและยาเสพติด ครอบครัว คนใกล้ชิดและชุมชน ต่างมีส่วนสําคัญที่จะช่วยสอดส่องดูแล ขอเชิญชวน ปชช. ร่วมเป็นส่วนหนึ่งในการสร้างสังคมที่ดี หากพบผู้ป่วย/ผู้ติดยาเสพติด มีลักษณะอาการ :
.
• นอนไม่หลับ
• เดินไปมา
• พูดคนเดียว
• หงุดหงิดฉุนเฉียว
• หวาดระแวง
.
ควรดําเนินการแจ้งสายด่วน 191 หรือ 1669 เพื่อนําผู้ป่วยเข้าสู่ระบบดูแลต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส เปิดบ้านต้อนรับสำนักงานป้องกันควบคุมโรคที่ 5 จังหวัดราชบุรี ศึกษาดูงาน
วันอังคารที่ 27 มิถุนายน 2566
ดีอีเอส เปิดบ้านต้อนรับสํานักงานป้องกันควบคุมโรคที่ 5 จังหวัดราชบุรี ศึกษาดูงาน
ดีอีเอส เปิดบ้านต้อนรับสํานักงานป้องกันควบคุมโรคที่ 5 จังหวัดราชบุรี ศึกษาดูงาน
วันนี้ (27 มิถุนายน 2566) นางสาวพิยะดา สุดกังวาล รักษาการที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอีเอส) กล่าวเปิดการประชุมและต้อนรับคณะสํานักงานป้องกันควบคุมโรคที่ 5 จังหวัดราชบุรี ในการศึกษาดูงานเรื่อง Electronic Document Management System On Stop Service และ Digital Platform เพื่อสนับสนุนการดําเนินงานตามภารกิจขององค์กรด้วยเทคโนโลยีดิจิทัล ตลอดจนนํามาพัฒนาระบบการทํางานในองค์กรต่อไป ณ ห้องประชุม 601 ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
_______________________________
รัฐบาลไทย-ข่าวทำเนียบรัฐบาล-ชมรมกีฬาสำนักงบประมาณกลาโหม ขอเชิญชวนกำลังพลและบุคคลทั่วไป เข้าร่วมกิจกรรม
วันอังคารที่ 27 มิถุนายน 2566
ชมรมกีฬาสํานักงบประมาณกลาโหม ขอเชิญชวนกําลังพลและบุคคลทั่วไป เข้าร่วมกิจกรรม
...
* ในวันอาทิตย์ที่ 6 สิงหาคม 2566 ณ สํานักงานปลัดกระทรวงกลาโหม (ศรีสมาน) จ.นนทบุรี
* โดยมีวัตถุประสงค์ :เพื่อส่งเสริมให้กําลังพล และครอบครัวรวมถึงผู้สนใจทั่วไปได้ออกกําลังกายอย่างง่าย
ด้วยการเดินและวิ่งและนํารายได้ส่วนหนึ่ง จากการจัดการแข่งขัน ใช้เป็นสวัสดิการ ให้แก่กําลังพล
และครอบครัวของสํานักงบประมาณกลาโหมรวมถึงจัดซื้อเครื่องมือแพทย์ สนับสนุนให้กับ
สํานักงานแพทย์ สํานักงานสนับสนุน สํานักงานปลัดกระทรวงกลาโหม และใช้ในกิจกรรมสาธารณกุศลต่างๆ
* รับสมัครตั้งแต่ 29 เม.ย. - 20 ก.ค.66
* กดสมัครและดูรายละเอียดได้ที่ https://race.thai.run/srisamanrun
* ติดต่อสอบถาม ชมรมกีฬาสํานักงบประมาณกลาโหม โทร. 099 6085830
รัฐบาลไทย-ข่าวทำเนียบรัฐบาล-เชิญชวนคลินิกกายภาพบำบัดทั่วประเทศเข้าร่วมเป็นเครือข่ายหน่วยบริการในระบบหลักประกันสุขภาพ รับผู้ป่วยบัตรทอง 4 กลุ่มโรคเข้าฟื้นฟูสมรรถภาพ ลดความแออัดในโรงพยาบาล
วันอาทิตย์ที่ 11 มิถุนายน 2566
11/06/2566
เชิญชวนคลินิกกายภาพบําบัดทั่วประเทศเข้าร่วมเป็นเครือข่ายหน่วยบริการในระบบหลักประกันสุขภาพ รับผู้ป่วยบัตรทอง 4 กลุ่มโรคเข้าฟื้นฟูสมรรถภาพ ลดความแออัดในโรงพยาบาล
เชิญชวนคลินิกกายภาพบําบัดทั่วประเทศเข้าร่วมเป็นเครือข่ายหน่วยบริการในระบบหลักประกันสุขภาพ รับผู้ป่วยบัตรทอง 4 กลุ่มโรคเข้าฟื้นฟูสมรรถภาพ เพิ่มความสะดวกและโอกาสการเข้าถึงลดความแออัดในโรงพยาบาล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานหลักประกันสุขภาพแห่งชาติ (สปสช.) อยู่ระหว่างการดําเนินแนวทางต่างๆ เพื่อสนับสนุนการลดความแออัดของผู้ใช้บริการในโรงพยาบาล ซึ่งรวมถึงการขยายเครือข่ายคลินิกกายภาพบําบัดที่เข้าร่วมเป็นหน่วยบริการในระบบหลักประกันสุขภาพแห่งชาติ (บัตรทอง 30 บาท) เพื่อรับผู้ป่วยสิทธิบัตรทองใน 4 กลุ่มโรค เข้ารับการฟื้นฟูสมรรถภาพร่างกาย ซึ่งเป็นการอํานวยความสะดวกให้ผู้ป่วยสามารถเข้ารับการกายภาพ ณ คลินิกใกล้บ้าน ไม่ต้องรอคิวนาน และลดความแออัดในโรงพยาบาล
ทั้งนี้ สปสช. ได้เริ่มอํานวยความสะดวกในการเข้ารับบริการฟื้นฟูสมรรถภาพฯ แก่ผู้ป่วยสิทธิบัตรทอง 4 กลุ่มโรค ได้แก่ 1.ผู้ป่วยโรคหลอดเลือดสมอง (Stroke) 2.ผู้ป่วยสมองได้รับบาดเจ็บ (Traumatic brain injury) 3.ผู้ป่วยไขสันหลังได้รับบาดเจ็บที่ได้รับการรักษาจนเข้าสู่ภาวะคงที่ และ 4.ผู้ป่วยภาวะกระดูกสะโพกหักจากภยันตรายชนิดไม่รุนแรง (Fragility fracture hip ) มาตั้งแต่ปี 64 โดยระยะแรกมีคลินิกที่เข้าร่วมเป็นหน่วยบริการนําร่อง 24 แห่ง และปัจจุบันมีคลินิกในเครือข่ายรับส่งต่อจากโรงพยาบาล 58 แห่ง
“ขณะนี้ สปสช. อยู่ระหว่างการขยายเครือข่ายคลินิกกายภาพบําบัดที่เข้ามาร่วมหน่วยบริการในระบบบัตรทอง โดยได้เชิญชวนคลินิกกายภาพฯ ที่ปัจจุบันมีอยู่กว่า 800 แห่งทั่วประเทศสมัครเข้าร่วมที่สํานักงานหลักประกันสุขภาพแห่งชาติ เขต 1-13 และให้โรงพยาบาลในระบบ สปสช. ประสานคลินิกกายภาพฯ ในพื้นที่มาเข้าร่วมเป็นเครือข่ายของโรงพยาบาลด้วย” น.ส.ไตรศุลี กล่าว
น.ส.ไตรศุลี กล่าวว่า การสนับสนุนให้ผู้ป่วย 4 กลุ่มโรคเข้าถึงการฟื้นฟูสมรรถภาพฯ มากขึ้น โดยเฉพาะในช่วงระยะ 3-6 เดือน หลังจากอาการของผู้ป่วยพ้นระยะวิกฤต หรือแพทย์ประเมินให้พ้นการเป็นผู้ป่วยใน ที่เป็นช่วงเวลาทองของการบําบัดรักษา (golden period) เนื่องจากเป็นระยะสมองและระบบประสาทต่างๆ ของร่างกายมีความพร้อมที่จะรับการฟื้นฟูสภาพ หากได้รับการบําบัดที่ถูกต้องและต่อเนื่อง ก็จะมีโอกาสทําให้ผู้ป่วยกลับสู่ภาวะปกติ และสามารถลดความพิการได้
สําหรับรูปแบบการให้บริการของคลินิกกายภาพบําบัดแก่ผู้มีสิทธิบัตรทองนั้น จะมีโรงพยาบาลทําหน้าที่เป็นแม่ข่ายประสานส่งต่อผู้ป่วยที่อาการพ้นระยะวิกฤตหรือที่แพทย์ประเมินจําหน่ายจากผู้ป่วยใน ให้มารับทําการฟื้นฟูสมรรถภาพร่างกายต่อเนื่องที่คลินิกกายภาพบําบัด โดยมีหลักเกณฑ์การบริการกายภาพบําบัดแบบเข้มข้นร่วมกับหน่วยบริการไม่เกิน 20 ครั้ง ในช่วง golden period
รัฐบาลไทย-ข่าวทำเนียบรัฐบาล-วราวุธ ตรวจเยี่ยมสวนพฤกษศาสตร์ระยอง พร้อมพัฒนาให้เป็นแหล่งเรียนรู้คู่ชุมชนในระดับนานาชาติ
วันอาทิตย์ที่ 11 มิถุนายน 2566
วราวุธ ตรวจเยี่ยมสวนพฤกษศาสตร์ระยอง พร้อมพัฒนาให้เป็นแหล่งเรียนรู้คู่ชุมชนในระดับนานาชาติ
วราวุธ ตรวจเยี่ยมสวนพฤกษศาสตร์ระยอง พร้อมพัฒนาให้เป็นแหล่งเรียนรู้คู่ชุมชนในระดับนานาชาติ
วราวุธ ตรวจเยี่ยมสวนพฤกษศาสตร์ระยอง พร้อมพัฒนาให้เป็นแหล่งเรียนรู้คู่ชุมชนในระดับนานาชาติวราวุธ ตรวจเยี่ยมสวนพฤกษศาสตร์ระยอง พร้อมพัฒนาให้เป็นแหล่งเรียนรู้คู่ชุมชนในระดับนานาชาติ
วันที่ 8 มิถุนายน 2566 เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ติดตามการดําเนินงานของสวนพฤกษศาสตร์ระยอง โดยได้รับฟังบรรยายสรุปข้อมูลจากผู้อํานวยการองค์การสวนพฤกษศาสตร์ และหัวหน้าสวนพฤกษศาสตร์ระยอง พร้อมได้มอบนโยบายการพัฒนาสวนพฤกษศาสตร์ระยอง ให้เป็นแหล่งเรียนรู้คู่ชุมชนในระดับนานาชาติ ด้านการอนุรักษ์ทรัพยากรพืชและระบบนิเวศพื้นที่ชุ่มน้ําที่สําคัญของภาคตะวันออก จากนั้น ได้ล่องเรือชมธรรมชาติและระบบนิเวศพื้นที่ชุ่มน้ํา อาทิ บัวหลากสี พรุแพหญ้า ป่าเสม็ดขาวโบราณ ณ สวนพฤกษศาสตร์ระยอง จังหวัดระยอง
รมว.ทส. กล่าวว่า สวนพฤกษศาสตร์ระยองสามารถพัฒนาให้เป็นอีกหนึ่งแหล่งท่องเที่ยวเชิงนิเวศและแหล่งเรียนรู้ที่สําคัญประจําจังหวัดได้ โดยขอให้ดูแลรักษาทรัพยากรธรรมชาติที่มีอยู่ให้ดี ปรับปรุงบริเวณโดยรอบให้เป็นระเบียบ เหมาะสม มีความพร้อมในการให้บริการแก่ประชาชน อาทิ มีมาตรการรักษาความปลอดภัย มีสิ่งอํานวยความสะดวกต่าง ๆ ที่สะอาดและครบครัน รวมถึงขอให้ควบคุมจํานวนนักท่องเที่ยวให้เหมาะสมกับพื้นที่ ซึ่งในสวนพฤกษศาสตร์ระยอง ถือเป็นแหล่งเรียนรู้ ศึกษาวิจัย และรวบรวมพรรณไม้ของภาคตะวันออก เพื่ออนุรักษ์ทรัพยากรพันธุ์พืชที่หาดูได้ยากในเมืองไทยและใกล้สูญพันธุ์กว่า 400 ชนิด ซึ่งจะช่วยสร้างความเข้าใจในแนวทางการอนุรักษ์พื้นที่ชุ่มน้ําและพันธุ์ไม้ท้องถิ่นให้แพร่หลายยิ่งขึ้น
รัฐบาลไทย-ข่าวทำเนียบรัฐบาล-กรมการจัดหางาน  เตือนภัย SMS ลวงรับเงินว่างงาน 2,000 บาท ไม่ใช่เรื่องจริง!
วันอาทิตย์ที่ 11 มิถุนายน 2566
11/06/2566
กรมการจัดหางาน  เตือนภัย SMS ลวงรับเงินว่างงาน 2,000 บาท ไม่ใช่เรื่องจริง!
อธิบดีกรมการจัดหางาน เตือนประชาชนอย่าหลงเชื่อ SMS อ้างชื่อกรมการจัดหางาน แจ้งได้รับเงินชดเชยระหว่างว่างงาน ชี้ไม่เป็นความจริงอย่ากดเข้าลิงก์
นายไพโรจน์ โชติกเสถียร อธิบดีกรมการจัดหางานเปิดเผยว่า ขณะนี้มีประชาชนจํานวนมากได้รับข้อความทางSMS จากมิจฉาชีพที่แอบอ้างชื่อกรมการจัดหางานส่งข้อความว่า “คุณได้รับเงินชดเชยระหว่างว่างงาน ตามนโยบายของรัฐบาล จํานวน 2,000 บาท เป็นรายชื่อตกหล่น ให้ยืนยันสิทธิ์ย้อนหลัง” พร้อมแนบลิงก์ให้กดเข้าไป หากหลงเชื่อเข้าไปสอบถามรายละเอียดจะถูกขอข้อมูลส่วนตัว อาทิ ชื่อ นามสกุล และเบอร์โทรศัพท์ ซึ่งกรมการจัดหางานขอยืนยันว่า กรมฯไม่มีนโยบายส่ง SMS แจ้งให้ผู้ประกันตนกรณีว่างงานดําเนินการติดต่อเพื่อขอรับเงินทดแทนกรณีว่างงานผ่านช่องทางไลน์ ดังนั้นหากท่านได้รับ SMS ที่น่าสงสัย สามารถสอบถามข้อมูลที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสายด่วนกรมการจัดหางาน โทร. 1694 หรือที่สายด่วนกระทรวงแรงงาน โทร.1506 กด 2 กรมการจัดหางาน
นายไพโรจน์กล่าวเพิ่มเติมว่า สําหรับผู้ประกันตนมาตรา 33 ที่ถูกเลิกจ้าง ลาออกจากงาน หรือสิ้นสุดสัญญาจ้าง สามารถรับสิทธิประโยชน์ทดแทนกรณีว่างงานได้ โดยผู้ประกันตนต้องขึ้นทะเบียนผู้ว่างงานทาง e-service ของกรมการจัดหางานที่เว็บไซต์ e-service.doe.go.th ภายใน 30 วัน นับแต่วันที่ลาออกหรือถูกเลิกจ้างหรือสิ้นสุดสัญญาจ้าง โดยจะต้องรายงานตัวตามกําหนดนัดผ่านเว็บไซต์เดียวกันไม่น้อยกว่าเดือนละ 1 ครั้ง
"การกระทําดังกล่าวมีความผิดฐานนําเข้าข้อมูลเท็จ" ตามพ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม ซึ่งต้องระวางโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ และตามพระราชบัญญัติเครื่องหมายราชการ พ.ศ. 2482 ระบุว่า ห้ามมิให้บุคคลใดใช้เครื่องหมายราชการ เว้นแต่หน่วยราชการที่กําหนดเครื่องหมายนั้นจะอนุญาต และ ห้ามมิให้ผู้ใดปลอมหรือเลียนเครื่องหมายราชการ ไม่ว่าจะเป็นสีใด หรือทําด้วยวิธีใด ๆ หรือทําให้ปรากฏที่วัตถุหรือสินค้าใดๆ ก็ตาม หากฝ่าฝืนมีโทษจําคุกไม่เกิน 1 ปี และปรับไม่เกิน 2,000 บาท”อธิบดีกรมการจัดหางานกล่าว